**REFERAT styremøte torsdag 07.08.14 kl. 1800**

**Styremøtet ble holdt i Gnolla 345 hos undertegnede. Til stedet var følgende styremedlemmer:**

Helmer Pettersen, styreleder

 Einar Dalen, nestleder

 Knut Hammervold, kasserer - ikke møtt

 Hilde Fladby, sekretær - ikke møtt

 Bjørn D. Evensen, styremedlem

 Tor Myhre, styremedlem

 Knut Mørk Web redaktør

**Agenda for møtet:**

* Gjennomgang av referatet fra styremøte 14. mai
* Generell gjennomgang av hvor vi står
* Ny gapahuk / estimerte kostnader / dugnad / budsjett / økonomi
* Info til Trysilbladet om styrets sammensetning
* Nytt styre – innmeldelse til Brønnøysundregistrene
* Oppdaterte lister over hytteeiere
* Annet

**Gjennomgang av referatet fra styremøte 14. mai**

Referatet ble gjennomgått punkt for punkt. Ingen av styremedlemmene hadde innsigelser mot referatet som ble godtatt uten endringer.

**Generell gjennomgang av hvor vi står**

Til dags dato er alle planlagt prosjekter i rute. Ingen forsinkelser registrert. Bomprosjektet omhandles i eget avsnitt.

**Oppdatering av liste over hytteeiere**

Kasserer *Knut Hammervold* har meldt til styreleder at den nåværende liste er tilnærmelsesvis ajour. Listen har fremdeles feil og mangler. Feil i den forstand at det ikke meldes fra når hytter blir solgt. Andre eiere er kommet til og andre igjen er gått bort. Kasserer mener at listen er så riktig slik han klarer å holde den, mottatt informasjonen lagt til grunn.

**Ny gapahuk**

Som omtalt i forrige referat ble gapahuken planlagt satt opp ved Krimmelbekken mellom Grassbekkåsen og Storkjeldkanken. Grunnarbeidene er ferdigstilt og plattingen er på plass. Selve bygget er planlagt ferdigstilt i løpet av 8./9. august.

**Siste:**

Gapahuken ble ferdig stilt slik planlagt. Det ble en dugnadsinnsats av styret. Vi hadde innleid arbeidsleder, Raymond Pettersen, Entreprenør fra Oslo (sønn til styreleder). Etter samråd med han ble det enighet om at ca. 5/6 +/- var tilstrekkelig. Dette var grunnen til at annonseringen var minimal. Vi er sikre på at fler hadde møtt om behovet hadde vært til der.En stor takk til alle medvirkende.

Gapahuken, som har fått navnet **Krimmelkoia**, er klar til bruk og styret anmoder medlemmene om å holde orden inne i og utenfor. Det er satt opp ild/grill sted utenfor. **Vær oppmerksom på reglene for åpen ild i utmark. Ha alltid vann klar for slukking ved buk.**

Kostnadene er estimert til et sted rundt NOK 45.000.

**Bomprosjektet**

Alle brikkene er på plass og prosjektet var planlagt startet i løpet av siste halvdel av juni, men igjen en «liten forsinkelse». Rolf Kvile mener at prosjektet skal vær fullført i god tid før vinteren setter inn.

*Styret er klar over at det fremdeles er delte meninger om behov for bom, og motstand mot, men etter mange og lange debatter, på flere årsmøter, er dette endelig. Sameieskogen er villig til å se på ulikebetalingsformer etter behov.*

**Informasjon til Trysilbladet om styrets sammensetning**

Sekretær ***Hild Fladby*** er ansvarlig for å sende informasjon om styrets sammensetning til Trysilbladet. Styret har ikke fått tilbakemelding om så er gjort. Følges opp av styreleder.

**Villroa Vels hjemmeside**

Knut planlegger å restrukturere hjemmesiden. Dette blir gjort i løpet av høsten/vinteren. Har noen forslag blir disse godt mottat.

**Spørsmål til Sameieskogen fra styret**

1. Blir det opprettet eget regnskap for bommen?
2. Blir fremtidige tomte/hytteeiere belastet?
3. Settes innkomne beløp på denne kontoen?
4. Grøfteklipp må gjøres på hele feltet – hvem er ansvarlig?
5. Er det planlagt rydding og orden over trykktanken?
6. Er det purret på oppstart av graving av bomhuset?